क्षेत्रीय समस्याओं को लेकर किसान संघ का प्रदर्शन आज
इटावा. भारतीयकिसान संघ द्वारा नहरी पानी पहुंचाने सहित कई समस्याओं को लेकर गुरुवार को दोपहर 1 बजे अंबेडकर सर्किल इटावा पर प्रदर्शन कर उपखंड अधिकारी को ज्ञापन देंगे। तहसील मंत्री रमेश नागर इकाई मंत्री रामावतार मीणा ने बताया कि क्षेत्र की नहरों में क्षमता से जलप्रवाह नहींं होने से किसानों की फसलें सूखने के कगार पर हैं। अगर समय पर फसलों को पानी नही मिला तो हजारों बीघा फसलें बर्बाद हो जाएगी इसलिए किसानों को टेल तक पानी पहुंचाने, व्यर्थ बह रहे पानी को रोकने, गेंहूं, सरसों अन्य फसलों की समर्थन मूल्य पर खरीद के लिए सरकारी कांटा लगाकर 200 रुपए प्रति क्विंटल बोनस राशि देने, इटावा मंडी में तोल के लिए इलेक्ट्रॉनिक कांटा लगवाने, इटावा मंडी में लहसुन की खरीद करने आदि मांग की जाएगी।
hin_Deva hin_Deva